Atklāta konkursa

**„Dienesta komandējumu un darba braucienu nodrošināšana”**

Iepirkuma identifikācijas Nr.RVT 2018/1

**2.pielikums**

**TEHNISKĀ SPECIFIKĀCIJA / TEHNISKĀ PIEDĀVĀJUMA FORMA**

**„Dienesta komandējumu un darba braucienu nodrošināšana”**

|  |  |  |
| --- | --- | --- |
| **Nr.p.k.** | **Pasūtītāja prasības** | **Pretendenta piedāvājums -**  **pakalpojuma pieejamība**  **Jā/Nē\* vai sadaļā “Pasūtītāja prasības” noteikto informāciju** |
| 1. | Izpildītājs pēc Pasūtītāja pieprasījuma veic **aviobiļešu**, **dzelzceļa biļešu**, **autobusa biļešu** un **ūdenstransporta līdzekļu biļešu** (turpmāk tekstā – biļetes) rezervēšanu un iegādi, pirms rezervēšanas un iegādes, iepriekš iepazīstinot Pasūtītāju ar iespējamiem braucienu laikiem, maršrutiem un cenām, biļešu izpirkšanas, maiņas un anulēšanas noteikumiem,un nepieciešamības gadījumā piemēro tos saskaņā ar attiecīgāpārvadātāja nosacījumiem.  Rezervācijas laiks (max. 24 stundas no pasūtījuma izdarīšanas).  *Nepieciešams norādīt Pretendenta piedāvāto rezervācijas laiku.* |  |
| 2. | Izpildītājs pēc Pasūtītāja pieprasījuma veic **viesnīcu** rezervēšanu ārvalstīs un Latvijas Republikā, iepriekš iepazīstinot Pasūtītāju ar iespējamām viesnīcām un cenām, viesnīcas rezervācijas vārda maiņas un rezervācijas anulēšanas noteikumiem, un nepieciešamības gadījumā piemēro tos saskaņā ar attiecīgās viesnīcas nosacījumiem.  Viesnīcu rezervācijas laiks (max. 24 stundas no pasūtījuma izdarīšanas).  *Nepieciešams norādīt Pretendenta piedāvāto rezervācijas laiku.* |  |
| 3. | Izpildītājs pēc Pasūtītāja pieprasījuma informē Pasūtītāju par **vīzu** nepieciešamību, kā arī nepieciešamības gadījumā veic vīzu noformēšanu. |  |
| 4. | Izpildītājs pēc Pasūtītāja pieprasījuma veic **autonomas rezervēšanu.** |  |
| 5. | Pārsēšanās gadījumā minimālais laiks starp avio reisiem ir ne mazāk kā 2 stundas, maksimālais – Eiropā 4 stundas, ārpus Eiropas 8 stundas. Gadījumā, ja gaidīšanas laiks starp reisiem ir ilgāks par sešām stundām, jāpiedāvā viesnīca lidostas tuvumā ar transfēra pakalpojumu. Ja tranzīta apstāšanās vietā ir nepieciešams mainīt lidostas, ir jānodrošina transports no ielidošanas lidostas līdz izlidošanas lidostai. |  |
| 6. | Izpildītājs pēc Pasūtītāja pieprasījuma nodrošina **transporta pakalpojumus, tajā skaitā autobusus,** pasažieru pārvadāšanai ārvalstīs un Latvijas Republikas teritorijā. |  |
| 7. | Izpildītājs pēc Pasūtītāja pieprasījuma nepieciešamības gadījumā sniedz **citus pakalpojumus** dienesta komandējumu un darba braucienu organizēšanā un ārvalstu izglītības iestāžu darbinieku, pedagogu un audzēkņu uzņemšanā Latvijas Republikā. |  |
| 8. | Izpildītājs pēc Pasūtītāja pieprasījuma un norādījumiem noformē Pasūtītāja darbiniekiem **ceļojumu apdrošināšanu**. Minimālās prasības ceļojuma apdrošināšanai: medicīniskie izdevumi (apdrošinājuma summa vismaz 70 000 EUR), repatriācijas izdevumi (apdrošinājuma summa vismaz 10 000 EUR), nelaimes gadījumi (apdrošinājuma summa vismaz 10 000 EUR), bagāžas nozaudēšana (apdrošinājuma summa 1000 EUR), bagāžas zādzība (apdrošinājuma summa 500 EUR), bagāžas aizkavēšanās (apdrošinājuma summa 200 EUR), lidojuma aizkavēšanās (apdrošinājuma summa 200 EUR), ceļojuma anulēšana (apdrošinājuma summa 1000 EUR), personiskā tiesiskā atbildība (apdrošinājuma summa 5000 EUR). |  |
| 9. | Pakalpojumi jānodrošina gan individuāliem ceļotājiem, gan grupām. |  |
| 10. | Izpildītājam jānodrošina pakalpojumu sniegšana visā pasaulē. Vēlams lidojumus ar galamērķi Eiropā nodrošināt ar ne vairāk kā vienu pārsēšanos, ar galamērķi ārpus Eiropas – ar ne vairāk kā divām pārsēšanās reizēm, izmantojot savstarpēji savienotu aviokompāniju tīklu. |  |
| 11. | Izpildītājam jānodrošina Pasūtītājam iespēja savienot dažāda veida transporta izmantošanu galamērķa sasniegšanai. |  |
| 12. | Izpildītājam jānodrošina iespēja iepazīties ar detalizētu informāciju par brauciena laikā nepieciešamo sabiedriskā transporta līdzekļu izmantošanu. |  |
| 13. | Izpildītājs pēc Pasūtītāja pilnvarotā pārstāvja pieprasījuma rakstiski, mutiski vai elektroniskā veidā divu stundu laikā sniedz atbildi un visu iespējamo informāciju par Pasūtītāja prasībām atbilstošiem pieejamiem pakalpojumu variantiem, izdevīgākajiem pakalpojumu variantiem, izpildes laiku, apmaksas apmēriem, kā arī, ja pasūtījumu nav iespējams izpildīt, tad par apstākļiem, kāpēc pasūtījumu nevar izpildīt. |  |
| 14. | Izpildītājam jāpiedāvā ekonomiskās klases vai tai pielīdzināmas klases biļetes ar vairākiem lidojumu variantiem, ja nepieciešams, tās kombinējot ar dzelzceļa, autobusa vai ūdenstransporta biļetēm. Ja prasītajos maršrutos Pasūtītāja noteiktajos lidošanas laikos nav pieejama iespēja izmantot ekonomiskās klases vai tai pielīdzināmas klases pakalpojumus, tad tas jānorāda pasūtījuma izpildi apliecinošos dokumentos. |  |
| 15. | Izpildītājam jāveic attiecīgo Pasūtītāja darbinieku komandējuma vai darba braucienu nodrošināšanai nepieciešamo dokumentu (biļetes, viesnīcas vaučera, ceļojuma apdrošināšanas polises) piegāde Pasūtītājam (Rīgā, Kr.Valdemāra ielā 1c, vai citā Pasūtītāja norādītajā adresē vai tajā lidostā, no kuras sākas lidojums) bez maksas 24 (divdesmit četru) stundu laikā pēc Pasūtītāja pilnvarotā pārstāvja izvēlēto pakalpojumu apstiprināšanas, vai pēc Pasūtītāja pilnvarotā pārstāvja norādījumiem, visu informāciju par pakalpojumiem jānosūta uz Pasūtītāja pilnvarotā pārstāvja norādīto elektroniskā pasta adresi un dokumenti jāpiegādā Pasūtītāja pilnvarotā pārstāvja noteiktajā laikā.  Dokumentu piegādes laiks (max. 24 stundas no pasūtījuma izdarīšanas).  *Nepieciešams norādīt Pretendenta piedāvāto dokumentu piegādes laiku.* |  |
| 16. | Piedāvātajā biļešu cenā, viesnīcas cenā un citu 1.punktā minēto pakalpojumu cenā jābūt iekļautiem visiem tiesību aktos paredzētajiem nodokļiem un nodevām, tai skaitā lidostu nodevām un atlaidēm. |  |
| 17. | Izpildītājam savlaicīgi jāinformē Pasūtītājs par paredzētajām lidojumu grafiku pārmaiņām, atceltiem reisiem, streikiem u.c. apstākļiem, kas var ietekmēt Pasūtītāja plānotā brauciena īstenošanu, un nepieciešamības gadījumā Izpildītājs palīdz Pasūtītājam pārplānot braucienu. Minētā informācija jānodrošina 24 stundas diennaktī, 7dienas nedēļā. |  |
| 18. | Izpildītājam jānodrošina iespēja bez maksas Pasūtītāja piekļuvei datubāzei, on-line rezervēšanas sistēmai, vai ekvivalentai sistēmai, kur iespējams apskatīt aviokompāniju sarakstus un salīdzināt lidojumu grafikus, aviobiļešu cenas. |  |
| 19. | Izpildītājam nekavējoties jāinformē Pasūtītājs par jebkādu paredzamu transporta biļešu cenu samazinājumu Pasūtītāja biežāk izmantotajos maršrutos un attiecīgi jāsamazina pārdodamo transporta biļešu cena. |  |
| 20. | Rezervēto viesnīcu diennakts maksājuma apmērs nedrīkst pārsniegt Ministru kabineta 2010.gada 12.oktobra noteikumos Nr.969 „Kārtība, kādā atlīdzināmi ar komandējumiem saistītie izdevumi” paredzēto viesnīcas maksas normu. |  |
| 21. | Viesnīcām jāatbilst vismaz šādām minimālajām prasībām:   1. lifti: no stāva, kurā atrodas viesu uzņemšana, ar liftu sasniedzami visi stāvi; 2. kompleksu pakalpojumu telpa ar konferenču tehnisko aprīkojumu un ēdināšanas iespējām; 3. visi numuri ar tualeti, vannu un vai dušu; 4. minimālais numura grīdas laukums (bez vannas istabas ar tualeti):    1. vienvietīgā numurā – 10 m²;    2. divvietīgā numurā – 15 m²;    3. divistabu numurā – 40 m²; 5. minimālie vienguļamas gultas izmēri – 90 x 190 cm; 6. minimālie divguļamas gultas izmēri – 140 x 190 cm; 7. katrs viesnīcas numurs savienots ar valsts vispārējo sakaru sistēmu; 8. grīdas laukums telpā ar dušu – vismaz 3,8 m²; 9. Brokastu zāle vai kafetērija brokastīm un vieglām uzkodām; 10. Restorāns; 11. Bufetes galds vai brokastis ar siltiem ēdieniem; 12. Pusdienas un vakariņas pasniedz restorānā.\*   \**viesnīcu minimālās prasības atbilst standarta prasībām III kategorijas (trīs zvaigžņu(\*\*\*)) viesnīcām. Pretendenti var piedāvāt ekvivalentas viesnīcas, bet tām ir jāatbilst šajā punktā minētajām minimālajām prasībām.* |  |
| 22. | Nepieciešamības gadījumā, Pasūtītājs informē Izpildītāju par personām, kurām nepieciešams nodrošināt pakalpojumu, norādot attiecīgo personu kontaktinformāciju, un Izpildītājs par pakalpojuma detaļām (nepieciešamajām aviobiļetēm, viesnīcām, u.c.) vienojas ar attiecīgo personu. |  |
| 23. | Izpildītājam jānodrošina Pasūtītājam iespēja operatīvi sazināties ar Izpildītāja norīkoto darbinieku darba laikā (no pulksten 9:00 līdz pulksten 17:00) pa tālruni, faksu vai elektronisko pastu, kā arī diennakts informatīvo tālruni steidzamu jautājumu risināšanai un/vai neatliekamas informācijas saņemšanai. |  |
| 24. | Pēc Pasūtītāja pieprasījuma pretendentam bez maksas jāsniedz statistikas dati un analīze par Pasūtītāja komandējumu nodrošināšanai izlietotajiem finanšu līdzekļiem, nodrošinātajām atlaidēm un pasūtītajām biļetēm. |  |
| 25. | Izpildītājam pēc katras pakalpojumu sniegšanas reizes piecu (piecu) darba dienu laikā ir jāiesniedz Pasūtītājam rēķins par sniegtajiem pakalpojumiem. |  |
| 26. | Pasūtītājs samaksu par saņemtajiem pakalpojumiem veic 10 (desmit) darba dienu laikā pēc attiecīgo Pasūtītāja darbinieku komandējuma nodrošināšanai nepieciešamo dokumentu (transporta biļetes, viesnīcas vaučera, ceļojuma apdrošināšanas polises) un rēķina saņemšanas. Rēķinā ir jānorāda biļetes cena, lidostas nodevas, viesnīcas cena, maksa par sniegtajiem pakalpojumiem un PVN. Norādītajās pakalpojumu cenās jābūt ietvertiem visiem nodokļiem un nodevām. |  |
| 27. | Izņēmuma gadījumos izpildītājs pēc Pasūtītāja pieprasījuma sagatavo rēķinu angļu valodā, izmaksas norādot eiro (EUR). |  |
| 29. | Izpildītājs nodrošina visas dokumentācijas par Pasūtītāja veiktajiem pasūtījumiem un to izpildes gaitu saglabāšanu un nepieejamību trešajām personām, kā arī reizi mēnesī sniedz Pasūtītājam pārskatu par sniegtajiem pakalpojumiem. |  |
| 28. | Izpildītājs nodrošina biļešu rezervēšanu un noformēšanu atkarībā no Pasūtītāja izvirzītajām prasībām atbilstoši katras konkrētās aviokompānijas vispārīgajiem noteikumiem un praksei, kā arī spēkā esošajiem normatīvajiem aktiem un starptautiskiem tiesību aktiem, kas regulē citu pārvadājumu veidus. |  |
| 29. | Izpildītājam ir jānodrošina iespēja mainīt vai anulēt Pasūtītāja rezervētās biļetes (neattiecas uz zemo cenu aviokompānijām) un viesnīcas. Pasūtījuma anulācijas gadījumā rezervēto un apmaksāto biļešu, viesnīcu un citu pakalpojumu summa tiek atmaksāta Pasūtītājam saskaņā ar apkalpojošo kompāniju noteikumiem. |  |

*\*Pretendentam jānodrošina visas tehniskajā specifikācijā minētās pozīcijas. Ja pretendents nenodrošinās visas tehniskajā specifikācijā minētās pozīcijas, pretendenta piedāvājums tiks noraidīts.*

*Ja pretendents ir juridiska persona, piedāvājumu paraksta persona ar pretendenta pārstāvības tiesībām vai tās pilnvarota persona*.

|  |  |
| --- | --- |
| Vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ieņemamais amats: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |